അര്ധവേഗം വേണ്ടാത്തവര്ക്ക് അതിവേഗം സൂപ്പര് : മുഖ്യമന്ത്രി തിരുവനന്തപുരം അര്ധ അതിവേഗപാതയെ എതിര്ക്കുന്നവര് ഹൈസ്പീഡ് പാത കൊണ്ടുവരാന് ശ്രമിച്ചവരെന്ന് മുഖ്യമന്ത്രി പിണറായി വിജയന് നിയമസഭയില് പറഞ്ഞു. അതിവേഗപാത വന്നിരുന്നെങ്കില് വന് ആഘാതം ഉണ്ടായാനേ. ഹൈസ്പീഡിന്റെ ഒരു കിലോമീറ്റര് നിര്മിക്കാന് 280 കോടി രൂപ ചെലവാകും. അര്ധ അതിവേഗപാതയ്ക്ക് 120 കോടിയും. ടിക്കറ്റ് നിരക്ക് ഹൈസ്പീഡിന് ആറുരൂപയാണ്. എന്നാല്, പുതിയ പാതയ്ക്ക് രണ്ടു രൂപയേ ഉള്ളൂ. തുടങ്ങുന്നിടത്തും നിര്ത്തുന്നിടത്തും മാത്രമാണ് ഹൈസ്പീഡിന് സ്റ്റോപ്. എന്നാല്, അര്ധ അതിവേഗപാതയ്ക്ക് 11 സ്റ്റോപ് നല്കാനാകും. സംസ്ഥാനം വഹിക്കുന്നത് 3225 കോടി 63,940.67 കോടി രൂപയാണ് പാതയുടെ ചെലവ്. ഇതില് 6085 കോടി കേന്ദ്ര സംസ്ഥാന നികുതി ഒഴിവാണ്. 975 കോടി റെയില്വേ ഭൂമിവില. ഇതിനുപുറമേ 2150 കോടി കേന്ദ്ര റെയില്വേ വിഹിതം. സംസ്ഥാനം 3225 കോടിയാണ് വഹിക്കുക. 4252 കോടി രൂപ പൊതുജന ഓഹരി പങ്കാളിത്തത്തിലൂടെയും അന്താരാഷ്ട്ര ധനസ്ഥാപനങ്ങളില്നിന്ന് 33,700 കോടി രൂപയും സമാഹരിക്കും. കൊച്ചുവേളി ചെങ്ങന്നൂര് ഒന്നാംഘട്ട ഭൂമി ഏറ്റെടുക്കലിന് ഹഡ്കോ 3000 കോടി അനുവദിച്ചതായും മുഖ്യമന്ത്രി പറഞ്ഞു.